paragraph_text: Svi su nabrojeni heterociklički spojevi planarni i sadrže 6 π-elektrona, pa prema tome pripadaju skupini aromatskih spojeva. Da bismo neki spoj mogli svrstati u aromatske spojeve, on mora biti ciklički, mora imati po jednu p-orbitalu na svakom atomu u prstenu, mora biti planaran ili približno planaran da se može postići neprekinuto preklapanje elktronskih oblaka p-orbitala u prstenu i mora imati (4n+2) π-elektrona u prstenastom razmještaju p-orbitala.